**Μ. Κριθαρίδης: Η Κυβέρνηση θεσπίζει υπερκατώτατο μισθό 200 ευρώ υλοποιώντας την εξαγγελία Μητσοτάκη**

Η Κυβέρνηση έχει ξεκινήσει το πρόγραμμα για τις 100.000 επιδοτούμενες θέσεις εργασίας που είχε εξαγγείλει ο Πρωθυπουργός, μετά και την σχετική ΚΥΑ των Υπουργών Εργασίας και του Αναπληρωτή Υπουργού Οικονομικών. Ο κ. Μητσοτάκης όμως, είχε ξεχάσει να εξαγγείλει ότι πρόκειται για την καθιέρωση της απόλυτης αναξιοπρέπειας, της καταπάτησης κάθε κεκτημένου εργασιακού δικαιώματος και τον ευτελισμό εργαζομένων.

Στο συγκεκριμένο πρόγραμμα θεσμοθετείται ένα παράθυρο για τη δημιουργία ενός υπερκατώτατου μισθού 200 ευρώ, για όσους μακροχρόνια ανέργους μπουν σε αυτό καθώς ρητά αναφέρεται ότι: *" Σε κάθε περίπτωση, ο καθαρός μηνιαίος μισθός (...) του νεοπροσληφθέντα μακροχρόνια ανέργου δεν μπορεί να υπολείπεται του ποσού των διακοσίων (200) ευρώ"*.

Η διάταξη αυτή είναι κατάπτυστη και καλούμε τον υποτιθέμενο Υπουργό "Εργασίας" κ. Βρούτση να την τροποποιήσει στο ύψος του νόμιμου κατώτατου μισθού των 650 ευρώ.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**